PROFESIE 3, Pasop Vir Sataniese Plantings In Die Kerke! – Holy End Time Prophecies
Gepubliseer op Desember 3, 2019 Februarie 20, 2021 deur yahsaves
PROFESIE 3, Pasop Vir Sataniese Plantings In Die Kerke!
Pasop Vir Die Sataniese Vestings In Die Kerke!
Gegee aan Eerw. Sherrie Elijah (Elisheva Eliyahu)
Dit is wat die sataniste die vestings (plants) noem. 'n Okkultiese gees het in die volle evangeliese kerke verrys as gevolg van hierdie vestings. Maar wanneer julle hulle sien, sal julle hulle herken! Want EK YAHUVEH, gee vir julle, die Ware Kerk van YAHUSHUA ha MASHIACH (Jesus Christus) nuwe oë om te sien, nuwe ore om te hoor, 'n dapper stem om te praat en nuwe hande om hulle uit te dryf. Want dit is MY hande, EK het my regterarm ontbloot, die arm van Heiligheid en soos MY Seun die boosheid uit die Huis van YAHUVEH uitgedryf het, so sal dit weer gebeur.
Hierdie jaar sal sommige bose pastore, die vestings, tydens hulle preke sterf. Want hulle preek MY Woord om MY te spot. Maar hulle ken MY nie, die Woord wat vlees geword het. satan ken die Woord, moenie mislei word nie, en vrees hy dit genoeg om sy boosheid te stop? Nee, en ook nie die vestings nie, want hulle het hulle siele verkoop aan satan en hulle sal die vernietiging maai wat hulle gesaai het. Sommige is evangeliste, maar alhoewel hulle sê hulle lei siele na Jesus Christus toe, is dit 'n ander Jesus waarheen hulle hulle lei, na die voete van die antichrist!!!
Die mense begin dan om die leier te aanbid en hierdie is julle teken. Hulle hou op om MY en MY reëls en Woord te soek en soek 'n ander woord van 'n nietige mens. Hulle gee nie om om die een en enigste YAHUVEH Almagtig, te beledig nie, die Groot "EK IS!" Maar is in plaas daarvan bekommerd om die pastoor te beledig wie 'n vesting van satan is, om verwarring, hopeloosheid, opstandigheid, vernietiging, armoede, leuen- en misleidende geeste in te bring om die bietjie geloof wat MY Skape eens gehad het, te steel.
Wanneer hulle onder die krag val terwyl die vesting (plant) vir hulle bid, val hulle nie aan YAHUSHUA se voete neer nie, maar aan die voete van die antichris en hulle verstaan nie eers dat hulle MY soek nie en dat 'n verstandbeheerde gees hulle 'n ander herder laat vind het nie, die bose herder wat sy skape martel en afslag, wetende dat hulle by die vestings sal aansluit soos wat hulle as 'n offergawe aan satan gebied word. Dit mag vir sommige uitheems voorkom maar dit gebeur in 'Assembly of God' kerke en Pinksterkerke en in al die hoofstroom kerke.
Maar EK gaan bewys dat YAHUSHUA die enigste Goeie Herder is en EK gaan hierdie jaar MY Skape red, deur die wolwe uit MY kerke te jaag en EK sal julle gebruik om dit te doen. Soos EK MY Lewende Water en Nuwe Wyn uitgestort het. satan het die vervalsing uitgestort, die asyn wat Ek geweier het, die gees van louheid om 'n vorm van goddelikheid te hê maar geen goddelikheid binne- in nie.
EK treur want MY Kinders en MY uitverkorenes is mislei. EK is 'n GOD vol van genade vir hulle wat MYNE is, maar omdat hulle mislei word deur jeukende ore om te hoor net wat hulle wil hoor, is hulle weggelei om geslag te word. EK rig 'n magtige Gideons-bende op om MY Skape met 'n nuwe salwing terug te vat soos wat sommige van julle alreeds opgemerk het.
Soos wat julle hierdie profesieë lees, sal die gawes wat EK vir julle gegee het mekaar se RUACH ha KODESH (Heilige Gees) gawes tot 'n hoër graad aansteek. Dit sal vir hulle wie intellektuele en logiese geeste het, wees soos die Ou Wyn en die Nuwe Wyn wat probeer meng. Hierdie evangelie van YAHUSHUA is so eenvoudig dat selfs 'n baba kan verstaan hoe om gered te word.
Moenie kompliseer wat EK opsetlik eenvoudig gemaak het nie. Die rede is dat EK nooit die hel bestem het vir die mens nie, dit was vir satan en sy gevalle engele geskape. EK het vir julle 'n uitweg gemaak; hy is die ENIGSTE uitweg, die enigste waarheid, lewe en weg na die Hemel en MY wagtende arms waar EK verlang om julle bymekaar te maak soos 'n moederhen haar kuikens vergader.
EK wil nie hê dat enigeen verlore moet gaan of vervloek word nie, waarsku hulle asseblief. Blaas die trompet deur die salwing wat EK vir julle gegee het. Soos 'n moeder of vader hulle kinders waarsku voordat hulle hul pakgee, sê Ek in My oneindige genade en liefde, "Waarsku hulle." Want wanneer EK MY woede loslaat, sal dit moeilik wees om MY te kalmeer.
Vorige artikelVorige PROFESIE 2, MY Toorn Is So Groot Soos MY Liefde
Volgende artikel Volgende PROFESIE 4, Moenie Moed verloor Wanneer Julle MY nie Aan Jul Sy Kan Voel Nie! MY Woede Is Net So Groot Soos MY Liefde!